Source: https://www.riigiteataja.ee/akt/863044
Timestamp: 2018-12-17 17:24:48+00:00

Document:
Tunnustamise taotlemine ja taotluse menetlemise kord ning taotluse vorm – Riigi Teataja
Tunnustamise taotlemine ja taotluse menetlemise kord ning taotluse vorm
Vastu võetud 23.02.2004 nr 17
RTL 2004, 23, 353
21.02.2005/20 ( RTL 2005, 27, 379) 11.03.2005
Määrus kehtestatakse « Mahepõllumajanduse seaduse» (RT I 2004, 6, 31) § 15 lõike 1 alusel.
§1. Tunnustamise taotlus
(1) Mahepõllumajandusliku tootmisega tegeleda sooviv isik esitab määruse lisas toodud vormi kohase taotluse Taimetoodangu Inspektsioonile. Taotluse võib esitada Taimetoodangu Inspektsiooni järelevalve osakonna selle maakonnabüroo kaudu, mille tööpiirkonnas isiku kasutuses olevad maad valdavalt asuvad.
(2) Mahepõllumajandusliku töötlemisega, ja mahepõllumajandusele viitavalt märgistatud põllumajandussaaduse või -toote impordiga tegelda sooviv isik esitab määruse lisas toodud vormi kohase taotluse Veterinaar- ja Toiduametile.
(3) Jaekaubandus- või toitlustusettevõttes mahepõllumajandusliku töötlemisega tegelda sooviv isik esitab määruse lisas toodud vormi kohase taotluse ettevõtte asukohajärgsele Tervisekaitseinspektsiooni kohalikule asutusele.
[ RTL 2005, 27, 379 – jõust. 11.03.2005]
§2. Tootmise tunnustamise taotluse esitamise tähtaeg
(1) Mahepõllumajandusliku tootmisega tegeleda sooviv isik esitab taotluse ja sellele lisatavad dokumendid jooksval aastal ajavahemikul 10. märtsist 10. aprillini.
(2) Mahepõllumajandusliku loomakasvatusega, katmikkultuuride kasvatamisega ja seenekasvatusega tegeleda sooviv isik võib taotluse esitada aasta ringi.
(3) Mahepõllumajandusliku mesindusega tegeleda sooviv isik esitab taotluse ja sellele lisatavad dokumendid jooksval aastal ajavahemikul 10. märtsist 10. aprillini.
§3. Taimekasvatuse tunnustamise taotlusele lisatavad andmed
(1) Mahepõllumajandusliku taimekasvatusega tegelda sooviv isik peab taotlusele lisama järgmised andmed ja neid tõendavad dokumendid:
2) ettevõtte põllumassiivide kaardi, milleks loetakse ortofoto väljatrükk või selle puudumisel ettevõtte asukohajärgse Põllumajanduse Registrite ja Informatsiooni Ameti piirkondlikus büroos kasutatava kaardi koopia põllumassiivide kohta, millel on märgitud kõik põllumassiivid, sealhulgas mittemahepõllumajanduslikus kasutuses olevad põllumassiivid ja need põllumassiivid, millel kavatsetakse alustada mahepõllumajanduslikku taimekasvatust, põldude pindalad täpsusega vähemalt 0,1 hektarit, põllumassiivide numbrid ning iga põld või selle osa koos numbriga;
3) ettevõtte mahepõllumajanduslikule tootmisele ülemineku plaani, mis sisaldab andmeid ettevõtte maa, loomade, hoonete, rajatiste ning kasutatavate masinate ja seadmete, sealhulgas põllutööriistade kohta, söötade ja orgaaniliste väetiste tootmise, samuti andmeid mahepõllumajandusliku tootmisega seotud tema poolt ostetavate ja osutatavate tööde ja teenuste kohta;
4) külvikorra plaani;
5) taimekasvatusplaani, mis sisaldab vähemalt andmeid põllumassiivi, põllu (number, pindala), kasvatatavate taimede ja nende eelkultuuride, ja karjatatavate alade kohta;
(2) Üksnes mahepõllumajandusliku seenekasvatuse või katmikkultuuride kasvatamisega tegelev tootja ei pea esitama lõike 1 punktides 1, 2 ja 4 nimetatud andmeid ning neid tõendavaid dokumente.
(3) Lõike 1 punktis 4 nimetatud külvikorra plaani ei pea koostama:
5) põldude kohta, mis on väiksemad kui 0,30 hektarit;
7) põldude kohta, mille mulla happesus (pHKCl) on põllu asukohajärgse piirkondliku maaparandusbüroo (edaspidi piirkondlik maaparandusbüroo) või akrediteeritud laboratooriumi väljastatud tõendi kohaselt kuni 5,5.
§4. Taimede või seente korjamise tunnustamise taotlusele lisatavad andmed
Taimede või seente korjamisega tegelda sooviv isik peab taotlusele lisama järgmised andmed ja dokumendid:
1) maakasutuse kaart, milleks loetakse põllumassiivide kaart, ortofoto väljatrükk või muu kaardimaterjal vähemalt mõõtkavas 1:10 000, millele on kantud taimede ja seente korjamiseks kasutatavate alade piirid ja pindala, samuti alad, millel kavatsetakse alustada taimede või seente korjamist, nende pindalad ja piirid;
3) kaitseala puhul selle valitseja poolt väljaantud luba taimede või seente korjamiseks kaitsealalt;
§5. Loomakasvatuse tunnustamise taotlusele lisatavad andmed
Mahepõllumajandusliku loomakasvatusega tegelda sooviv tootja peab taotlusele lisama järgmised andmed ja dokumendid:
1) loomakasvatushoonete ja -rajatiste, sealhulgas jalutusalade ning loomade pidamisviisi kirjeldus;
4) mahepõllumajandusliku mesindusega tegelda sooviv isik peab esitama lisaks punktile 3 mesilagrupi asukohta ja korjeala iseloomustava ettevõtte põllumassiivide kaardi, milleks loetakse ortofoto väljatrükk või selle puudumisel ettevõtte asukohajärgses Põllumajanduse Registrite ja Informatsiooni Ameti piirkondlikus büroos kasutatava kaardi koopia põllumassiivide kohta ning mesilasperede pidamiseks vajalike hoonete ja rajatiste kirjelduse;
§6. Töötlemise tunnustamise taotlusele lisatavad andmed
Mahepõllumajandusliku töötlemisega tegelda sooviv käitleja peab taotlusele lisama järgmised andmed ja dokumendid:
3) tegelik töötlemisvõimsus ning töödelda kavatsetavate tootegruppide ning eeldatava toodangu maht;
4) kirjeldus meetmete kohta, millega tagatakse mahepõllumajandusele viitavalt märgistatud saaduste ja toodete nõuetekohane töötlemine;
§7. Pakendamise ja ladustamise tunnustamise taotlusele lisatavad andmed
Mahepõllumajandusele viitavalt märgistatud põllumajandussaaduste ja -toodete pakendamise ja ladustamisega tegelda sooviv käitleja peab taotlusele lisama järgmised andmed ja dokumendid:
1) toote ja tootegrupi nimetus;
3) kirjeldus meetmete kohta, millega tagatakse mahepõllumajandusele viitavalt märgistatud saaduste ja toodete nõuetekohane töötlemine;
§8. Impordi tunnustamise taotlusele lisatavad andmed
Mahepõllumajandusele viitavalt märgistatud põllumajandussaaduste ja -toodete impordiga tegeleda sooviv käitleja lisab taotlusele ettevõtte tegevuse kirjelduse, et tagada eristatavus märgistatud põllumajandussaaduse või -toote pakendamisel, veol ja ladustamisel.
§9. [Kehtetu – RTL 2005, 27, 379 – jõust. 11.03.2005]
§10. Ettevõtte tunnustamise või tunnustamisest keeldumise kord
(1) Ettevõtte tunnustamise käigus kontrollib järelevalveametnik taotluses ja sellele lisatud dokumentides esitatud andmeid ning vajadusel kontrollib kohapeal ettevõtte vastavust neile andmetele ning tootmise või käitlemise vastavust «Mahepõllumajanduse seaduse» nõuetele.
(2) Taotluses ning sellele lisatud dokumentides esitatud andmete ja ettevõtte kontrollimise kohta koostab järelevalveametnik kontrollakti, milles teeb ettepaneku ettevõtte tunnustamise või tunnustamisest keeldumise kohta.
(3) Tunnustamise või tunnustamisest keeldumise otsuse teeb asjakohase järelevalveasutuse juht. Teade tunnustamise otsuse või põhjendatud otsus ettevõtte tunnustamisest keeldumise kohta toimetatakse taotlejale kätte 10 tööpäeva jooksul otsuse tegemise päevast arvates posti teel, elektrooniliselt või tehakse teatavaks allkirja vastu.
(4) Tunnustamise või tunnustamisest keeldumise otsuses märgitakse:
3) taotleja nimi ja elu- või asukoht ja postiaadress;
4) ettevõtte tegevuskoht (ettevõtte asukoht), mille tunnustamist taotleti;
5) valdkond ja tegevus, mille tunnustamist taotleti;
6) otsus tunnustatuse või tunnustamisest keeldumise kohta;
7) tunnustamisest keeldumise korral põhjendus, näidates ära õigusakti ja selle sätte, mille nõuetele ettevõte ei vasta.
Tunnistan kehtetuks põllumajandusministri 2. mai 2001. a määruse nr 30 «Tunnustamise taotluse vorm ja taotluse esitamise tähtaeg ning tunnustamise, tunnustatuse peatamise ja tunnustatuse kehtetuks tunnistamise kord» (RTL 2001, 54, 757; 2002, 41, 574; 2003, 30, 443).
1 Määruses on arvestatud Euroopa Ühenduse määrustega 2092/91/EMÜ (EÜTL 198 22.07.1991, lk 1); 1788/2001/EÜ (EÜT L 243 13.09.2001, lk 3); 1113/2002/EÜ (EÜTL 168 27.06.2002, lk 31); 1918/2002/EÜ (EÜT L 289 25.10.2002, lk 15).
Põllumajandusministri 23. veebruari 2004. a määruse nr 17 «Tunnustamise taotlemine ja taotluse menetlemise kord ning taotluse vorm»
(põllumajandusministri 21. veebruari 2005. a määruse nr 20 sõnastuses)
ETTEVÕTTE TUNNUSTAMISE TAOTLUS
Maksukohustuslaste registri kood:
Mahepõllumajanduse registrisse kantava volitatud isiku ees- ja perekonnanimi:
TAOTLEN ETTEVÕTTE TUNNUSTAMIST JÄRGMISTES VALDKONDADES
1. Mahepõllumajanduslik taimekasvatus
2. Mahepõllumajanduslik loomakasvatus
3. Mahepõllumajanduslik töötlemine
4. Mahepõllumajanduslik pakendamine ja ladustamine
5. Mahepõllumajandusele viitavalt märgistatud põllumajandussaaduste import
KINNITAN OMA ALLKIRJAGA:
Taotluses ja selle lisades esitatud andmed on õiged ja kohustun järgima «Mahepõllumajanduse seaduse» nõudeid taotluse esitamise päevast alates.
KUUPÄEV: ................................

References: § 15

§1

§2

§3

§4

§5

§6

§7

§8

§9

§10